ແຂວງຊຽງຂວາງ

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **ແຂວງຊຽງຂວາງ** | | **ຂໍ້ມູນທົ່ວໄປ** | |  | |  | | | |  |  | | --- | --- | | **ຊື່ພາສາລາວ** | ແຂວງຊຽງຂວາງ | | **ເມືອງເອກ** | [ເມືອງແປກ(ໂພນສະຫວັນ)](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%81%E0%BA%9B%E0%BA%81(%E0%BB%82%E0%BA%9E%E0%BA%99%E0%BA%AA%E0%BA%B0%E0%BA%AB%E0%BA%A7%E0%BA%B1%E0%BA%99)&action=edit&redlink=1) | | [**ISO 3166-2**](https://lo.wikipedia.org/w/index.php?title=ISO_3166-2&action=edit&redlink=1) | [LA-XI](https://lo.wikipedia.org/w/index.php?title=ISO_3166-2:LO&action=edit&redlink=1) | |  | | **ຂໍ້ມູນສະຖິຕິ** |  | |  |  | | |  |  | | --- | --- | | **ເນື້ອທີ່** | 15,880 km² | |  | |

[](https://lo.wikipedia.org/wiki/%E0%BA%AE%E0%BA%B9%E0%BA%9A:Xiangkhouang_Province-Laos.svg)

**ແຂວງຊຽງຂວາງ** ເປັນແຂວງທີ່ອຸດົມສົມບູນໄປດ້ວຍ ຊັບໃນດິນສິນໃນນ້ຳແລະປ່າໄມ້ທີ່ອຸດົມສົມບູນ ມີແຫຼ່ງທ້ອງທ່ຽວຫຼາຍແຫ່ງທີ່ໜ້າສົນໃຈ ເຊັ່ນ ທົ່ງໄຫຫີນ ບໍ່ນ້ຳຮ້ອນ ນອກຈາກນັ້ນ ແຂວງຊຽງຂວາງຍັງແມ່ນໜຶ່ງໃນບັນດາແຂວງທີ່ບໍ່ມີພົມແດນຕິດກັບແມ່ນໍ້າຂອງ ແລະ ມີຊາຍແດນຕິດກັບປະເທດຫວຽດນາມທາງທິດຕາເວັນອອກ

**ປະຫວັດແຂວງຊຽງຂວາງ**

ໃນຊ່ວງປີ ຄ.ສ 1970 ແຂວງຊຽງຂວາງເປັນສະໜາມຮົບອັນດຸເດືອດຫຼາຍຄັ້ງ ໃນຍຸກສົງຄາມອີນດູຈີນ ຫຼື ສົງຄາມຫວຽດນາມທີ່ຜ່ານມາ ອາດເປັນເພາະວ່າໃນອະດີດ ແຂວງຊຽງຂວາງ ຄືຈຸດຍຸດທະສາດທີ່ສຳຄັນແຫ່ງໜຶ່ງຂອງປະເທດລາວ ເພາະຕັ້ງຢູ່ທາງທິດຕາເວັນອອກສ່ຽງເຫນືອຂອງປະເທດລາວ ຢູ່ຫ່າງຈາກນະຄອນຫຼວງວຽງຈັນປະມານ 400 ກິໂລແມັດ ແລະ ຫ່າງຈາກເມືອງເອກຂອງແຂວງຊຽງຂວາງ ຂ້າມພູເຂົາທີ່ສະຫລັບຊັບຊ້ອນຕາມເສັ້ນທາງຫມາຍເລກ 7 ໄປສິ້ນສຸດດ່ານນ້ຳກັ່ນ ຊາຍແດນທາງຕອນເໜືອຂອງປະເທດຫວຽດນາມ ໄລຍະທາງພຽງ 130 ກິໂລແມັດ ເຊິ່ງໃນຊ່ວງສົງຄາມອິນດູຈີນທາງເສັ້ນນີ້ເປັນເສັ້ນທາງຂົນສົ່ງກຳລັງ ລວມທັງອາວຸດຍຸດໂທປະກອນຕ່າງໆ ຈາກປະເທດຫວຽດນາມເໜືອ ສູ່ກະບວນການ ປະເທດລາວ ຈຶ່ງເປັນເຫດເຮັດໃຫ້ ອາເມຣິການຳເອົາຍົນຖິ້ມລະເບີດ ຈົນເຮັດໃຫ້ແຂວງຊຽງຂວາງຖືກເຜົາລ້າງ ບໍ່ມີບ້ານເຮືອນຂອງປະຊາຊົນຈັກຫຼັງ ສ່ວນປະຊາຊົນຕ້ອງອົບພະຍົບເຂົ້າໄປປະເທດຫວຽດນາມສ່ວນຫນື່ງ ແລະ ໄປວຽງຈັນອີກສ່ວນຫນຶ່ງ ຫຼັງຈາກສິ້ນສຸດສົງຄາມແລ້ວ ແຂວງຊຽງຂວາງ ຈຶ່ງໄດ້ຍ້າຍເມືອງເອກເກົ່າ ຄືເມືອງຄູນມາຕັ້ງເມືອງໃຫມ່ຂື້ນ ໃສ່ຊື່ວ່າ [ເມືອງແປກ](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%81%E0%BA%9B%E0%BA%81&action=edit&redlink=1) ຫຼື ທີ່ຮູ້ຈັກກັນຄືໂພນສະຫວັນ

ໃນປີ ຄ.ສ 1970 ຫລື ເມື່ອປະມານ 30 ກວ່າປີທີ່ຜ່ານມາ ແຂວງຊຽງຂວາງ ເຄີຍເປັນສະໝໍລະພູມຮົບ ອັນດຸເດືອດນັບເທື່ອບໍ່ຖ້ວນ ໃນຍຸກສົງຄາມອິນດູຈີນ ຫລື ສົງຄາມຫວຽດນາມ ທີ່ຜ່ານມາ ອາດເພາະວ່າໃນອະດີດ ຊຽງຂວາງຄືຈຸດຍຸດທະສາດສຳຄັນແຫ່ງໜຶ່ງຂອງປະເທດລາວ ເພາະຕັ້ງຢູ່ທາງຕະເວັນອອກສຽງເໜືອຂອງປະເທດ ຢູ່ຫ່າງຈາກນະຄອນຫຼວງວຽງຈັນ ປະມານ 400 ກິໂລແມັດ ແລະ ເມືອງໂພນສະຫວັນຊຶ່ງເປັນເມືອງຫລວງຂອງຊຽງຂວາງ ຂວາງຂ້າມສາຍພູອັນສະຫລັບຊັບຊ້ອນເທິງເສັ້ນທາງເລກທີ 7 ໄປສີ້ນສຸດທີ່ດ່ານນ້ຳກັ່ນ ຊາຍແດນທາງຕອນເໜືອ ຂອງປະເທດຫວຽດນາມໄລຍະທາງພຽງແຕ່ 130 ກິໂລແມັດ ຊຶ່ງໃນຊ່ວງສົງຄາມອິນດູຈີນ ເສັ້ນທາງສາຍນີ້ເຄຍໃຊ້ເປັນເສັ້ນທາງສົ່ງກຳລັງ ບຳລຸງລວມທັງອາວຸດຍຸດໂທປະກອນຕ່າງໆ ຈາກປະເທດຫວຽດນາມເໜືອ ສູ່ຂະບວນການປະເທດລາວ ຊຶ່ງໃນຂະນະນັ້ນເປັນພັນທະມິດກັນ ແລະ ເສັ້ນທາງສາຍນີ້ຈຶ່ງມີຊື່ຮຽກອີກຢ່າງໜຶ່ງວ່າ ເສັ້ນທາງໂຮ່ຈິມິນ ຍ້ອນວ່າຢູ່ໃກ້ຫວຽດນາມເໜືອ ເຮັດໃຫ້ຂະບວນການປະເທດລາວ ຕັດສິນໃຈຕັ້ງກອງບັນຊາການໃຫຍ່ ຂຶ້ນບ່ອນນີ້ກອງທັບອາກາດອະເມຣິກາ ຈຶ່ງສົ່ງເຮືອບິນ ຖິ້ມລະເບີດ ບີ 52 ເຂົ້າມາຖິ້ມລະເບີດປູພົມ ໝາຍທຳລາຍລ້າງຂະບວນການປະເທດລາວຢ່າງໜັກ ຫມູ່ບ້ານໃຫຍ່ນ້ອຍຫລາຍຮ້ອຍແຫ່ງ ຕະຫລອດຈົນວັດວາອາຮາມ ຖືກທຳລາຍເກືອບທັງໝົດ ສົ່ງຜົນໃຫ້ປະຊາຊົນ ແລະ ທະຫານຝ່າຍຂະບວນການປະເທດລາວຕ້ອງອົບຍົບເຂົ້າໄປຢູ່ຕົດຕາມຖ້ຳ ແລະ ຫຸບເຂົາທົ່ວໄປໃນແຂວງຊຽງຂວາງ ແລະ ຂ້າງຄຽງ. ໃນອະດີດໃນສະໄໝຊ່ວງທົດສະວັດທີ 1830 ແຂວງຊຽງຂວາງຖືກລວມເຂົ້າຢູ່ກັບຫວຽດນາມ ປະຊາຊົນຊຽງຂວາງ ໃນສະໄໝນັ້ນຖືກບັງຄັບໃຫ້ແຕ່ງກາຍ ແລະ ໃຊ້ຂະໜົບທຳນຽມຂອງຫວຽດນາມ ແຕ່ຄວາມຮັກອິດສະຫລະ ແລະ ເດັດດ່ຽວໃນຊາດພັນຂອງຕົນເອງ ເຮັດໃຫ້ຊາວແຂວງຊຽງຂວາງ ທຸກຄົນລຸກຮືຂຶ້ນຕໍ່ສູ້ ເພື່ອຮັກສາ ຄວາມເປັນອະທິປະໄຕຂອງຕົນເອງໄວ້ຢ່າງສຸດຄວາມສາມາດ ແຕ່ທ້າຍທີ່ສຸດຊາວແຂວງຊຽງຂວາງກໍບໍ່ອາດຕ້ານທານກຳລັງຈາກປະເທດເພື່ອນບ້ານຜູ້ຊົງອິດທິພົນ ໃນຂະນະນັ້ນ ຈຶ່ງຕົກເປ້ນເມືອງຂຶ້ນຂອງຫວຽດນາມຢູ່ຊົ່ວໄລຍະໜຶ່ງ. ສົງຄາມອິນດູຈີນ ໄດ້ຜ່ານພົ້ນໄປສາມສິບກວ່າປີແລ້ວ ແຕ່ບາດແຜ ແລະ ຮ່ອງຮອຍຈາກສົງຄາມ ຍັງຄົງຢູ່ ສະພາບຂອງສິ່ງເພພັງ ຂອງເມືອງຄູນ ເມືອງຫລວງເກົ່າຍັງຄົງມີຮ່ອງຮອຍໃຫ້ເຫັນຢູ່ໂດຍທົ່ວໄປ ຊຶ່ງຈາກຊາກເພພັງບາງແຫ່ງທາງລັດຖະບານລາວໄດ້ອະນຸລັກເອົາໄວ້ໃຫ້ຄົນລຸ້ນຫລັງໄດ້ ເຫັນເຖິງພິດໄພຂອງສົງຄາມ ທີ່ເກິດຂື້ນເມື່ອໃນອະດີດ ຮ່ອງຮອຍຂອງຂຸມລະເບີດຂະໜາດໃຫຍ່ ຈາກຝູງບິນ ບີ 52 ຂອງອະເມຣິກາ ຍັງຄົງມີໃຫ້ເຫັນຢູ່ທົ່ວໄປ ປະຈຸບັນໄດ້ຖືກດັດແປງໃຫ້ເປັນບໍ່ລ້ຽງປາໃນນາເຂົ້າ ຊາກຂອງລູກລະເບີດ ນ້ຳໜັກຫລາຍສິບໂຕນ ຖືກດັດແປງມາເປັນຮົ້ວເຮືອນ, ເສົາເຮືອນ, ຮາງເຂົ້າໝູ, ບ່ອນນັ່ງຫລິ້ນ, ເຕົາປິ້ງ ສຳລັບນັກທ່ອງທ່ຽວ.

**ລັກສະນະພູມສັນຖານ**

ແຂວງຊຽງຂວາງຕັ້ງຢູ່ທາງພາກເໜືອຂອງປະເທດລາວ ມີພື້ນທີ່ເປັນລັກສະນະພູພຽງ ຢູ່ສູງກວ່າລະດັບນຳທະເລ ໑໒໐໐ ແມັດ ມີອາກາດໜາວເກືອບຕະຫລອດປີ. ຍັງມີ[ພູພຽງເມືອງພວນ](https://lo.wikipedia.org/wiki/%E0%BA%9E%E0%BA%B9%E0%BA%9E%E0%BA%BD%E0%BA%87%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%9E%E0%BA%A7%E0%BA%99) ທີ່ອຸດົມສົມບູນ ເປັນພູພຽງທີ່ອ້ອມຮອບດ້ວຍພູສູງ ແລະ ຍັງມີພູເບ້ຍ ເຊ່ິງເປັນພູທີ່ສູງທີ່ສຸດໃນປະເທດລາວ ມີຄວາມສູງ 2820 ແມັດ.

ໂພນ​ສະ­ຫວັນ ຄ້າຍ­ຄື​ກັນ​ກັບສະ­ຫວັນ​ຂອງ​ຄົນ​ເມືອງ​ເຫນືອ ກໍ່​ວ່າ​ໄດ້ດຳ­ລົງ​ຊີ­ວິດ​ອາ­ໄສ​ຕາມທຳ​ມະ​ຊາດ​ໃນ​ເຂດ​ເນີນ​ພູ, ທົ່ງພຽງ​ລຽບ​ຕາມ​ລຳ​ນ້ຳ­ຂອງ ຫລື ຕາມ​ຈ້າຍ​ພູບວກ​ກັບ​ຄວາມ​ຈະເລີນ​ຮຸ່ງ­ເຮືອງ​ໃນ​ປະ­ຈຸ​ບັນ​ເຮັດໃຫ້​ບ່ອນ​ດັ່ງ­ກ່າວ​ນີ້​ມີ​ໂສມ​ຫນ້າໃຫມ່​ປະ­ດັບ​ດິນ­ແດນ​ອິດ­ສະ­ຫລະສາຍ​ຖະ­ຫນົນ­ຫລວງ​ຄົດ​ລ້ຽວ​ໂງເງ ຕາມ​ຮ່ອມ​ພູ, ສັນ­ພູ ໃນ​ປະ­ຈຸບັນ​ເຂດ​ທົ່ງ​ໄຫ​ຫີນ​ມີ​ອາ­ ກາດຫນາວ​ເຢັນ​ຕະ­ຫລອດ​ປີ ຖະ­ຫນົນສາຍ​ຫລັກ​ທີ່​ຄົດ​ລ້ຽວ ບ້ານ​ໂພນສະ­ຫວັນ ເບິ່ງ​ຄື​ກັນ​ກັບ​ວ່າ​ເປັນອານາ​ນິ­ຄົມ​ຂອງ​ປະ­ຊາ­ຊົນ​ໃນເຂດ​ນັ້ນ​ຍອຍ​ປ່າ​ສົນ​ເປັນ​ສີ­ຂຽວປົກ​ຄຸມ​ເຮັດ​ໃຫ້​ຫມູ່​ບ້ານ​ດັ່ງ­ກ່າວ ມີ​ສີ­ສັນ​ຂຶ້ນ​ຕື່ມເປັນ​ສະ­ຖານ­ທີ່ທ່ອງ​ທ່ຽວ​ທີ່​ຍັງ​ບໍ່​ຊ້ຳ​ແບບ​ກັບບ່ອນ​ອື່ນ​ຂອງ​ແຂວງ ມັນ​ຍັງ​ມີ​ສະເຫນ​ຂອງ​ມັນ​ຢູ່​ໃນ​ຄວາມ​ລຽບງ່າຍ​ທີ່​ອຸ­ດົມ​ໄປ​ດ້ວຍ​ປະ­ຫວັດສາດ​ທາງ​ດ້ານ​ວັດ­ທະ­ນະ­ທຳ ເຮົາ​ຈະ​ເຫັນ​ລູກ​ລະ­ເບີດ​ທີ່​ໃຊ້​ເປັນເສົາ​ຮົ້ວ​ບ້ານ ແລະ ເປັນ​ຮາງ​ໂຕ່ງນ້ຳ​ໃນ​ຍາມ​ຝົນໃນ​ເຂດ​ຊົນ​ນະບົດ.

**ທີ່ຕັ້ງ**

* ທິດເໜືອຕິດກັບ [ແຂວງຫົວພັນ](https://lo.wikipedia.org/w/index.php?title=%E0%BB%81%E0%BA%82%E0%BA%A7%E0%BA%87%E0%BA%AB%E0%BA%BB%E0%BA%A7%E0%BA%9E%E0%BA%B1%E0%BA%99&action=edit&redlink=1)
* ທິດໃຕ້ຕິດກັບ [ແຂວງໄຊສົມບູນ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BB%84%E0%BA%8A%E0%BA%AA%E0%BA%BB%E0%BA%A1%E0%BA%9A%E0%BA%B9%E0%BA%99) ແລະ [ແຂວງບໍລິຄຳໄຊ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%9A%E0%BB%8D%E0%BA%A5%E0%BA%B4%E0%BA%84%E0%BA%B3%E0%BB%84%E0%BA%8A)
* ທິດຕາເວັນອອກຕິດກັບ [ຫວຽດນາມ](https://lo.wikipedia.org/wiki/%E0%BA%AB%E0%BA%A7%E0%BA%BD%E0%BA%94%E0%BA%99%E0%BA%B2%E0%BA%A1)
* ທິດຕາເວັນຕົກຕິດກັບ [ແຂວງຫຼວງພະບາງ](https://lo.wikipedia.org/wiki/%E0%BB%81%E0%BA%82%E0%BA%A7%E0%BA%87%E0%BA%AB%E0%BA%BC%E0%BA%A7%E0%BA%87%E0%BA%9E%E0%BA%B0%E0%BA%9A%E0%BA%B2%E0%BA%87)

**ບັນດາເມືອງ**

* 1.[ເມືອງແປກ (ໂພນສະຫວັນ)](https://lo.wikipedia.org/wiki/%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%81%E0%BA%9B%E0%BA%81_(%E0%BB%82%E0%BA%9E%E0%BA%99%E0%BA%AA%E0%BA%B0%E0%BA%AB%E0%BA%A7%E0%BA%B1%E0%BA%99))
* 2.[ເມືອງຄຳ](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%84%E0%BA%B3&action=edit&redlink=1)
* 3.[ເມືອງໜອງແຮດ](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%9C%E0%BA%AD%E0%BA%87%E0%BB%81%E0%BA%AE%E0%BA%94&action=edit&redlink=1)
* 4.[ເມືອງຄູນ](https://lo.wikipedia.org/wiki/%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%84%E0%BA%B9%E0%BA%99)
* 5.[ເມືອງໝອກ](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BB%9D%E0%BA%AD%E0%BA%81&action=edit&redlink=1)
* 6.[ເມືອງພູກູດ](https://lo.wikipedia.org/wiki/%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%9E%E0%BA%B9%E0%BA%81%E0%BA%B9%E0%BA%94)
* 7.[ເມືອງຜາໄຊ](https://lo.wikipedia.org/w/index.php?title=%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%9C%E0%BA%B2%E0%BB%84%E0%BA%8A&action=edit&redlink=1)

ແຂວງຊຽງຂວາງ ປະກອບມີ 7 ເມືອງ, ມີ 477 ບ້ານ, ປະຊາກອນທັງໝົດ 278,776 ຄົນ, ມີ 48,528 ຄົວເຮືອນ (ສະຖິຕິປີ 2022)

**ສະຖານທີ່ທ່ອງທ່ຽວ**

1. [ທົ່ງໄຫຫີນ](https://lo.wikipedia.org/wiki/%E0%BA%97%E0%BA%BB%E0%BB%88%E0%BA%87%E0%BB%84%E0%BA%AB%E0%BA%AB%E0%BA%B5%E0%BA%99)
2. [ບໍ່ນ້ຳຮ້ອນ](https://lo.wikipedia.org/wiki/%E0%BA%9A%E0%BB%8D%E0%BB%88%E0%BA%99%E0%BB%89%E0%BA%B3%E0%BA%AE%E0%BB%89%E0%BA%AD%E0%BA%99)
3. [ວັດເພຍວັດ](https://lo.wikipedia.org/wiki/%E0%BA%A7%E0%BA%B1%E0%BA%94%E0%BB%80%E0%BA%9E%E0%BA%8D%E0%BA%A7%E0%BA%B1%E0%BA%94)
4. [ຖ້ຳພະ(ເມືອງພູກູດ)](https://lo.wikipedia.org/wiki/%E0%BA%96%E0%BB%89%E0%BA%B3%E0%BA%9E%E0%BA%B0(%E0%BB%80%E0%BA%A1%E0%BA%B7%E0%BA%AD%E0%BA%87%E0%BA%9E%E0%BA%B9%E0%BA%81%E0%BA%B9%E0%BA%94))
5. [ວັດໄຫຫີນ](https://lo.wikipedia.org/w/index.php?title=%E0%BA%A7%E0%BA%B1%E0%BA%94%E0%BB%84%E0%BA%AB%E0%BA%AB%E0%BA%B5%E0%BA%99&action=edit&redlink=1)
6. [ໜອງນໍ້າຫງຳ](https://lo.wikipedia.org/w/index.php?title=%E0%BB%9C%E0%BA%AD%E0%BA%87%E0%BA%99%E0%BB%8D%E0%BB%89%E0%BA%B2%E0%BA%AB%E0%BA%87%E0%BA%B3&action=edit&redlink=1)